รายงานคณะกรรมการตรวจสอบ

คณะกรรมการตรวจสอบได้ปฏิบัติหน้าที่ตามขอบเขตความรับผิดชอบ
และปฏิบัติหน้าที่ที่ได้รับมอบหมายจากคณะกรรมการบริษัท
ในการกำกับดูแลกิจการที่ดีตามประกาศของตลาดหลักทรัพย์แห่งประเทศไทย(ตลท.) กฎหมาย
และระเบียบข้อบังคับต่าง ๆ ที่เกี่ยวข้อง ตามมาตรฐานสากล
ให้เกิดความชัดเจนในการบริหารงานด้วยความเป็นธรรม
และความรับผิดชอบของคณะกรรมการบริษัทที่มีต่อผู้ถือหุ้น ตลอดจนดำเนินการให้มั่นใจว่า
คณะกรรมการบริษัทและฝ่ายบริหารได้บริหารกิจการตามนโยบายของบริษัทให้เป็นไปอย่างถูกต้อง
ครบถ้วน มีการสอบทานงบการเงิน
และระบบการควบคุมภายในให้มีความเหมาะสมกับสถานะการณ์ที่เปลี่ยนแปลงไป
และมีประสิทธิภาพเพียงพอ มีการประเมินการบริหารความเสี่ยง
ตลอดจนการกำกับดูแลงานตรวจสอบภายใน และการสอบบัญชี ของบริษัท รวมทั้งปฏิบัติงานอื่น ๆ
ที่คณะกรรมการบริษัทมอบหมาย โดยมีการประชุม คณะกรรมการตรวจสอบ 4 ครั้ง
และคณะกรรมการฯ เข้าร่วมประชุมครบทุกครั้ง ซึ่งสรุปสาระสำคัญได้ดังนี้

ในระหว่างปีคณะกรรมการตรวจสอบได้มอบหมายให้นายสิทธิชัย จันทราวดี กรรมการตรวจสอบ
ซึ่งมีความรู้และประสบการณ์เป็นผู้สอบทานความน่าเชื่อถือของงบการเงิน
ตามคุณสมบัติในข้อกำหนดของตลท. คณะกรรมการตรวจสอบได้สอบทานงบการเงินรายไตรมาส
และประจำปี รวมทั้งการเปิดเผยข้อมูลในงบการเงินอย่างเพียงพอตามมาตรฐานการบัญชีที่กำหนดไว้
โดยมีการประชุมร่วมกันกับผู้สอบบัญชี ผู้บริหาร และผู้จัดการฝ่ายตรวจสอบภายใน มีการซักถาม
ข้อสงสัย ปรึกษา แลกเปลี่ยนข้อคิดเห็นถึงเรื่องการจัดทำงบการเงินให้เป็นไปตามกฎหมาย
มาตรฐานการบัญชี ประกาศของคณะกรรมการกำกับหลักทรัพย์และตลาดหลักทรัพย์ (ก.ล.ต.)
และตลท. จนเป็นที่พอใจว่าถูกต้องตามสมควร เป็นที่เชื่อถือได้ จึงได้ให้ความเห็นชอบงบการเงิน
ดังกล่าว นอกจากนี้ยังได้มีการสอบทานการเตรียมความพร้อมในการปฏิบัติตามมาตรฐานการบัญชี
ที่อิงตาม Internal Financial Reporting Standards (IFRS) พบว่าบริษัทฯ
มีความพร้อมที่จะดำเนินการแล้ว

การสอบทานระบบการควบคุมภายในกับฝ่ายบริหาร ผู้สอบบัญชี และผู้จัดการฝ่ายตรวจสอบภายใน
พบว่ามีความเพียงพอเหมาะสมในการดำเนินธุรกิจ นอกจากนั้นยังมีการนำ
ระบบงานคอมพิวเตอร์เข้ามาช่วยในการควบคุมการปฏิบัติงานเพิ่มขึ้น รวมทั้งได้ให้ทีม IT Audit
จากภายนอกเข้ามาตรวจประเมินและเสนอความเห็นในการปรับปรุงระบบสารสนเทศ
รวมทั้งมีการกำกับดูแลให้มีการปฏิบัติตามพระราชบัญญัติว่าด้วยการกระทำความผิดเกี่ยวกับคอมพิวเตอร์อย่างจริงจัง

คณะกรรมการตรวจสอบได้สอบทานการประเมินการบริหารความเสี่ยงเป็นรายไตรมาส
ตามคู่มือที่กำหนดไว้ ปัจจัยความเสี่ยงสำคัญ ๆ ที่มีโอกาสเกิด และผลกระทบสูงได้มีการจัดการกับ
ความเสี่ยงอย่างเพียงพอ โดยการกำหนดกลยุทธ์ในการปรับปรุง แก้ไขปัญหาอย่างมีประสิทธิภาพ
รวมทั้งมีการติดตามผลอย่างต่อเนื่อง ความเสี่ยงของบริษัทที่สำคัญได้แสดงไว้ในรายงานประจำปีแล้ว

สำหรับการกำกับดูแลงานตรวจสอบภายใน คณะกรรมการตรวจสอบได้อนุมัติแผนงาน ตรวจสอบ
และจัดให้มีการสอบทานงานตรวจสอบภายในเป็นรายไตรมาส
เพื่อติดตามผลการตรวจสอบเสนอกรรมการและฝ่ายบริหาร
ให้นำไปปรับปรุงแก้ไขเพื่อเพิ่มประสิทธิภาพในการปฏิบัติงาน นอกจากนี้ยังได้มีการสอบทาน
ผังการบริหารงาน กำลังพล
งบประมาณรายจ่ายลงทุนและบริหารให้เหมาะสมกับการปฏิบัติงานตรวจสอบอย่างมีประสิทธิภาพ

ระบบ Whistle Blower ที่บริษัทนำมาใช้ โดยกำหนดให้พนักงานทุกคน
ได้มีส่วนร่วมในการให้ข้อมูลที่เป็นประโยชน์กับองค์กร
โดยแจ้งข้อมูลการปฏิบัติที่ไม่ถูกต้องตามระเบียบ ข้อบังคับ กฎหมาย จรรยาบรรณ และเรื่องอื่น
อันจะทำให้บริษัทเสียหายตามช่องทางที่กำหนดไว้แล้ว ผลการนำมาใช้เป็นที่น่าพอใจ
ทำให้การงานที่ปฏิบัติไม่ถูกต้องลดน้อยลงมาก

คณะกรรมการตรวจสอบได้จัดให้มีการสอบทานการปฏิบัติตามหลักการกำกับดูแลกิจการที่ดีตามพระราชบัญญัติหลักทรัพย์และตลาดหลักทรัพย์
ข้อกำหนดของสำนักงานคณะกรรมการกำกับหลักทรัพย์และตลาดหลักทรัพย์ พระราชบัญญัติบริษัทมหาชน
ประมวลรัษฎากร กฎหมาย ประกาศ และกฎระเบียบที่เกี่ยวข้องกับการดำเนินธุรกิจของบริษัทแล้ว
มีความเห็นว่าบริษัทได้ปฏิบัติตามกฎหมายและข้อกำหนดต่าง ๆ ที่เกี่ยวข้องอย่างเคร่งครัด
นอกจากนี้คณะกรรมการตรวจสอบยังได้ประเมินผลการปฏิบัติงานตนเองในเรื่องความพร้อมของกรรมการ
การบริหารความเสี่ยง รายงาน ทางการเงิน การประชุมคณะกรรมการ
ซึ่งผลการประเมินอยู่ในระดับดีมากต่อเนื่องจากปีก่อน

คณะกรรมการตรวจสอบได้สอบทานผลการปฏิบัติงานของผู้สอบบัญชีแล้ว มีความเห็นว่า
ผลการปฏิบัติงานสอบบัญชีเป็นที่น่าพอใจ และมีคุณสมบัติครบตามเกณฑ์ของ ก.ล.ต. และตลท.
จึงเสนอคณะกรรมการบริษัทให้ความเห็นชอบในการเสนอผู้ถือหุ้น เพื่อขออนุมัติที่ประชุมผู้ถือหุ้น
แต่งตั้ง นายศุภชัย ปัญญาวัฒโน ผู้สอบบัญชีรับอนุญาตเลขที่ 3930 หรือนายณรงค์ พันตาวงษ์
ผู้สอบบัญชีรับอนุญาตเลขที่ 3315 หรือนางสาวศิราภรณ์ เอื้ออนันต์กุล ผู้สอบบัญชีรับอนุญาตเลขที่
3844 แห่งบริษัทสำนักงานเอินส์ท แอนด์ ยัง จำกัด เป็นผู้สอบบัญชีของบริษัทฯ ประจำปี 2553
ต่ออีก 1 ปี โดยกำหนดค่าธรรมเนียมในการสอบบัญชีเป็นจำนวนเงิน 680,000 บาท
(หกแสนแปดหมื่นบาทถ้วน) เท่ากับปีก่อน

อนึ่ง ในรอบปี 2552 คณะกรรมการตรวจสอบได้ร่วมประชุมกับผู้สอบบัญชี โดยไม่มี ฝ่ายบริหาร 1
ครั้ง เพื่อปรึกษาในเรื่องการควบคุมภายในและการจัดทำงบการเงิน
รวมทั้งหมายเหตุประกอบงบการเงินอย่างอิสระ ผลการประชุมสรุปว่าไม่มีเรื่องที่จะต้องปรับปรุง
แก้ไข แต่อย่างไร

ในนามคณะกรรมการตรวจสอบ

  (นายพารณ อิศรเสนา ณ อยุธยา)

  ประธานคณะกรรมการตรวจสอบ

แบบยืนยันความถูกต้องครบถ้วนของค่าตอบแทนที่จ่ายให้แก่ผู้สอบบัญชี

รอบปีบัญชีสิ้นสุดวันที่ 31 ธันวาคม 2552

ค่าตอบแทนจากการสอบบัญชี (AUDIT FEE)

+-------+-----------------------+--------------------+-----------------+
| รา    | ชื่อบริษัทผู้จ่าย            | ชื่อผู้สอบบัญชี          | ค่าสอบบัญชี*       |
| ยการที่ |                       |                    |                 |
+-------+-----------------------+--------------------+-----------------+
| 1     | บริษัท สัมมากร จำกัด      | นายณรงค์ พันตาวงษ์    | 680,000.00 บาท  |
|       | (มหาชน)               |                    |                 |
+-------+-----------------------+--------------------+-----------------+
| รวม   |                       |                    | 680,000.00 บาท  |
| ค่าตอบ |                       |                    |                 |
| แทนจา |                       |                    |                 |
| กการส |                       |                    |                 |
| อบบัญชี |                       |                    |                 |
+-------+-----------------------+--------------------+-----------------+

*ค่าสอบบัญชีดังกล่าว
ได้รวมค่าสอบทานงบการเงินระหว่างกาลสำหรับไตรมาสและสำหรับงวดที่เกี่ยวข้องแล้ว

ค่าบริการอื่นๆ (NON-AUDIT FEE)

+---------+------------------+------------------+-----------+---------+
| ชื่อบ     | ประ              | ผู้ให้บริการ         | ค่าต       |         |
| ริษัทผู้จ่าย | เภทของงานบริการอื่น |                  | อบแทนของง |         |
|         |                  |                  | านบริการอื่น |         |
+---------+------------------+------------------+-----------+---------+
|         |                  |                  | ส่วน       | ส่วนที่จ   |
|         |                  |                  | ที่จ่ายไปในร | ะต้องจ่าย |
|         |                  |                  | ะหว่างปีบัญชี | ในอนาคต |
+---------+------------------+------------------+-----------+---------+
| -       | -                | -                | -         | -       |
+---------+------------------+------------------+-----------+---------+
| รวมค่า   |                  |                  | -         | -       |
| ตอบแทนส |                  |                  |           |         |
| ำหรับงาน |                  |                  |           |         |
| บริการอื่น |                  |                  |           |         |
+---------+------------------+------------------+-----------+---------+

ข้อมูลข้างต้น

 ถูกต้องครบถ้วนแล้ว ทั้งนี้
ข้าพเจ้าขอยืนยันว่าไม่มีข้อมูลให้บริการอื่นที่บริษัทและบริษัทร่วมจ่ายให้ข้าพเจ้า
สำนักงานสอบบัญชีที่ข้าพเจ้าสังกัด
และบุคคลหรือกิจการที่เกี่ยวข้องกับข้าพเจ้าและสำนักงานสอบบัญชีที่ข้าพเจ้าสังกัด
ที่ข้าพเจ้าทราบและไม่มีการเปิดเผยไว้ข้างต้น

 ไม่ถูกต้อง ไม่ครบถ้วน
กล่าวคือ........................................................................................................................
...........................................................................................................................................................................

  เมื่อปรับปรุงข้อมูลข้างต้น (ถ้ามี) แล้ว
  ข้าพเจ้าขอยืนยันว่าข้อมูลทั้งหมดในแบบฟอร์มนี้แสดงค่าตอบแทนสอบบัญชีและค่าบริการอื่นที่บริษัทและบริษัทร่วมจ่ายให้ข้าพเจ้า
  สำนักงานสอบบัญชีที่ข้าพเจ้าสังกัด
  และบุคคลหรือกิจการที่เกี่ยวข้องกับข้าพเจ้าและสำนักงานสอบบัญชีดังกล่าว ที่ถูกต้องครบถ้วน

  ลงชื่อ........................................................

  (นายณรงค์ พันตาวงษ์)

  บริษัท สำนักงาน เอินส์ท แอนด์ ยัง จำกัด

  วันที่ 18 กุมภาพันธ์ 2553